וואו! הרגשנו שגם אם היינו הולכים למלון, לא היינו מקבלים חוויה כה מפנקת כמו בנכס של אניטה. הנכס היה מעוצב ברמה מאוד מאוד גבוהה וניכר שאניטה חשבה על הכל עד הפרט האחרון. הדירה הייתה מצוחצחת ומאוד מזמינה. המיקום היה במרכז העניינים.
מרחק של כ10 דקות הליכה מתחנת האוטובוס המרכזית של טאורמינה, 5 דקות הליכה מהתאטרון היווני, הגנים, הטיילת וכל מקום שרק תרצו.
רצינו לעשות סדנת בישול עם שפ/ית, ודרך אניטה מצאנו את טינה - שפית מדהימה, שעובדת בחודשי הקיץ כשפית במסעדה, ובחורף או בימים שאינה עובדת, עושה ארוחות פרטיות בבתים. קבענו איתה, והיא הגיעה אלינו לדירה. יש בדירה מטבח גדול ומאובזר לחלוטין. טינה סגרה מולנו את התפריט מראש (היינו 3 - אמא שלי, אחותי ואני), כאשר אני אוכלת ללא גלוטן. סה"כ אכלנו 4 מנות ושתינו יין מצוין שגם אותו טינה הביאה.
בפועל, את מרבית ההכנות טינה עשתה מראש בביתה, אך את מלאכת הכנת הפסטה עשינו יחד. הכנו 2 פסטות, אחת רגילה ואחת ללא גלוטן. טינה הביאה כמות עצומה של אוכל ו2 בקבוקי יין, שהספיקו לנו לשני ערבים. סה"כ שילמנו על הכל 130 יורו. בקשו מאניטה את הטלפון של טינה כי אי אפשר לפרסם כאן